CELEX: 32009R0900
Language: lv
Date: 2009-09-25 00:00:00
Title: Komisijas Regula (EK) Nr. 900/2009 ( 2009. gada 25. septembris ) par atļauju izmantot no Saccharomyces cerevisiae CNCM I-3399 iegūtu selēnmetionīnu kā dzīvnieku barības piedevu (Dokuments attiecas uz EEZ)

29.9.2009   
            
            
               LV
            
            
               Eiropas Savienības Oficiālais Vēstnesis
            
            
               L 256/12
            
         
      KOMISIJAS REGULA (EK) Nr. 900/2009
   (2009. gada 25. septembris)
   par atļauju izmantot no Saccharomyces cerevisiae CNCM I-3399 iegūtu selēnmetionīnu kā dzīvnieku barības piedevu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regula (EK) Nr. 1831/2003 nosaka, ka dzīvnieku barības piedevu izmantošanai jāsaņem atļauja, un paredz pamatojumu un kārtību šādas atļaujas piešķiršanai.
            
         
               (2)
            
            
               Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju preparātam, kas minēts šīs regulas pielikumā. Pieteikumam pievienotas vajadzīgās ziņas un dokumenti saskaņā ar Regulas (EK) Nr. 1831/2003 7. panta 3. punkta prasībām.
            
         
               (3)
            
            
               Pieteikums attiecas uz atļauju lietot no Saccharomyces cerevisiae CNCM I-3399 iegūtu selēnmetionīnu kā barības piedevu visām dzīvnieku sugām, un to paredzēts klasificēt kā barības piedevu kategorijā “uzturfizioloģiskās piedevas”.
            
         
               (4)
            
            
               Eiropas Pārtikas nekaitīguma iestāde (“Iestāde”) 2009. gada 5. marta atzinumā (2) secināja, ka ar selēnu bagātināts raugs, kas iegūts no Saccharomyces cerevisiae CNCM I-3399, galvenokārt selēnmetionīns, nerada kaitīgu ietekmi uz dzīvnieku veselību, cilvēku veselību vai vidi un ka šā preparāta lietošanu var uzskatīt par bioloģiskā selēna avotu, un tas atbilst uzturfizioloģiskas piedevas kritērijiem attiecībā uz visām dzīvnieku sugām. Iestāde neuzskata, ka būtu vajadzīga īpaša prasība veikt uzraudzību pēc preparāta laišanas tirgū. Atzinumā pārbaudīja arī ziņojumu par dzīvnieku barībā lietotās piedevas analīzes metodi, ko iesniedza ar Regulu (EK) Nr. 1831/2003 izveidotā Kopienas references laboratorija.
            
         
               (5)
            
            
               Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi preparātu jāļauj izmantot, kā norādīts šīs regulas pielikumā.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas ietilpst barības piedevu kategorijā “uzturfizioloģiskās piedevas” un funkcionālajā grupā “mikroelementu maisījumi”, ir atļauts izmantot kā dzīvnieku barības piedevu atbilstīgi pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 25. septembrī
      
         
            Komisijas vārdā –
         
            Komisijas locekle
         
         Androulla VASSILIOU
         
      
   
   
      (1)  OV L 268, 18.10.2003., 29. lpp.
   
      (2)  The EFSA Journal (2009) 992, 1.–24. lpp.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Elementa (Se) maksimālais saturs mg/kg kompleksās barības ar 12 % mitruma saturu
               
            
                  
                     Uzturfizioloģisko piedevu kategorija. Funkcionālā grupa: mikroelementu maisījumi
                  
               
            
                  3b8.12
               
               
                  —
               
               
                  Selēnmetionīns
                  No Saccharomyces cerevisiae
                  
                  CNCM I-3399 iegūts selēnmetionīns
                  (inaktivēts, ar selēnu bagātināts raugs)
               
               
                  
                               
                           
                           
                              Piedevas raksturojums
                              Organisks selēns, galvenokārt selēnmetionīns (63 %), kas satur 2 000–2 400 mg Se/kg (97–99 % organiskā selēna)
                           
                        
                               
                           
                           
                              Aktīvās vielas raksturojums
                              
                                           
                                       
                                       
                                          No Saccharomyces cerevisiae
                                          
                                       
                                    
                                           
                                       
                                       
                                          CNCM I3399 iegūts selēnmetionīns
                                       
                                    
                                           
                                       
                                       
                                          (inaktivēts, ar selēnu bagātināts raugs)
                                       
                                    
                        
                               
                           
                           
                              Analīzes metode (1):
                              Zēmana grafīta krāsns, atomu absorbcijas spektrometrija (AAS) vai hidrīda AAS
                           
                        
               
                  Visas sugas
               
               
                  —
               
               
                   
               
               
                  0,50 (kopā)
               
               
                  
                              1.
                           
                           
                              Piedevu iekļauj barībā premiksa veidā.
                           
                        
                              2.
                           
                           
                              Lietotāju drošībai apstrādes laikā jālieto elpceļu aizsarglīdzekļi, aizsargbrilles un cimdi.
                           
                        
               
                  2019. gada 19. oktobris
               
            
         (1)  Sīkāka informācija par analīzes metodēm ir pieejama Kopienas references laboratorijas tīmekļa vietnē: www.irmm.jrc.be/crl-feed-additives